Document ID: 32015D0261

DEĊIŻJONI TA’ IMPLIMENTAZZJONI TAL-KUMMISSJONI (UE) 2015/261
tas-6 ta’ Frar 2015
li temenda d-Deċiżjonijiet 2010/470/UE u 2010/471/UE fir-rigward tar-rekwiżiti ta’ ċertifikazzjoni tas-saħħa tal-annimali għall-kummerċ u l-importazzjonijiet fl-Unjoni ta’ semen, ova u embrijuni ta’ annimali tal-ispeċi ekwina
(notifikata bid-dokument C(2015) 548)
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 lli tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A (I) ta’ Direttiva 90/425/KEE (1), u b’mod partikolari r-raba’ inċiż tal-Artikolu 11(2), it-tielet inċiż tal-Artikolu 11(3), l-Artikolu 17(2)(b), u l-ewwel inċiż tal-Artikolu 18(1) tagħha,
Billi:
(1)
Id-Direttiva 92/65/KEE tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Unjoni. Hija tinkludi rekwiżiti għall-kummerċ u għall-importazzjonijiet fl-Unjoni ta’ semen, ova u embrijuni ta’ annimali tal-ispeċi ekwina (“il-prodotti”). Barra minn hekk, tipprevedi mudelli taċ-ċertifikati tas-saħħa li jridu jiġu stabbiliti għall-kummerċ u għall-importazzjonijiet tal-prodotti fl-Unjoni.
(2)
L-Anness D tad-Direttiva 92/65/KEE jistabbilixxi ċerti rekwiżiti għall-prodotti li għandhom jiġu inklużi fil-mudelli taċ-ċertifikati tas-saħħa għall-kummerċ u għall-importazzjonijiet tal-prodotti fl-Unjoni.
(3)
Id-Deċiżjoni tal-Kummissjoni 2010/470/UE (2) stipulat mudelli taċ-ċertifikati tas-saħħa għall-kummerċ ġewwa l-Unjoni ta’ semen, ova u embrijuni ta’ annimali tal-ispeċi ekwina, fost l-oħrajn.
(4)
Id-Deċiżjoni tal-Kummissjoni 2010/471/UE (3) stipulat il-kundizzjonijiet għall-importazzjonijiet fl-Unjoni ta’ semen, ova u embrijuni ta’ annimali tal-ispeċi ekwina fir-rigward ta’ listi ta’ ċentri ta’ ġbir u ħażna ta’ semen u timijiet ta’ ġbir u produzzjoni tal-embrijuni u rekwiżiti ta’ ċertifikazzjoni.
(5)
Wara l-adozzjoni tar-Regolament ta’ Implimentazzjoni tal-Kummissjoni (UE) Nru 846/2014 (4), li jemenda l-Anness D tad-Direttiva 92/65/KEE, li introduċa regoli ġodda dwar is-superviżjoni taċ-ċentri tal-ġbir tas-semen u stipulat il-kundizzjonijiet li għandhom jiġu applikati fuq l-annimali donaturi tas-semen, l-ova u l-embrijuni tal-ispeċi ekwina flimkien ma’ dawk stabbiliti fid-Direttiva tal-Kunsill 2009/156/KE (5), jeħtieġ li jiġu stabbiliti mudelli ġodda taċ-ċertifikat tas-saħħa għall-kummerċ u l-importazzjonijiet fl-Unjoni ta’ dawk il-prodotti. Ir-Regolament (UE) Nru 846/2014 huwa applikabbli mill-1 ta’ Ottubru 2014.
(6)
Għalhekk, minħabba l-konsistenza tal-leġiżlazzjoni tal-Unjoni, il-mudelli taċ-ċertifikati tas-saħħa stipulati fid-Deċiżjonijiet 2010/470/UE u 2010/471/UE għandhom jiġu emendati. Il-prodotti miġbura u mibgħuta wara d-data ta’ applikazzjoni tar-Regolament (UE) Nru 846/2014 u din id-Deċiżjoni għandhom ikunu akkumpanjati mill-mudelli l-ġodda taċ-ċertifikati tas-saħħa stabbiliti b’din id-Deċiżjoni.
(7)
Peress li l-prodotti għandhom skadenza fit-tul, jeħtieġ għaldaqstant li jinżammu mudelli ta’ ċertifikati tas-saħħa għal stokkijiet ta’ prodotti li ġew miġbura, ipproċessati u maħżuna skont id-Direttiva 92/65/KEE qabel id-data ta’ applikazzjoni tal-emendi introdotti bir-Regolament (UE) Nru 846/2014, kif ukoll dawk introdotti bir-Regolament tal-Kummissjoni (UE) Nru 176/2010 (6).
(8)
Barra minn hekk, il-punt I. 11. “Post tal-oriġini” tal-Parti I tal-mudelli taċ-ċertifikati tas-saħħa stipulati fid-Deċiżjoni 2010/471/UE għandu jiġi emendat sabiex jippermetti ċentru wieħed biss tal-ġbir tas-semen ta’ oriġini jew ċentru għall-ħażna tas-semen ta’ dispaċċ tas-semen jew tim tal-ġbir jew tal-produzzjoni ta’ oriġini approvat tal-embrijuni jew tal-ova u biex jiġi allinjat mal-mudelli taċ-ċertifikati tas-saħħa stipulat fid-Deċiżjoni 2010/470/UE.
(9)
Barra minn hekk, fil-mudell taċ-ċertifikat tas-saħħa għall-importazzjonijiet fl-Unjoni ta’ semen ta’ annimali tal-ispeċi ekwina stabbilit bħala l-Mudell 1 fit-Taqsima A tal-Parti 2 tal-Anness I tad-Deċiżjoni 2010/471/UE u fil-mudell taċ-ċertifikat tas-saħħa għall-importazzjonijiet fl-Unjoni ta’ ova u embrijuni ta’ annimali tal-ispeċi ekwina stabbilit bħala l-Mudell 1 fit-Taqsima A tal-Parti 2 tal-Anness II tad-Deċiżjoni 2010/471/UE, il-kundizzjonijiet tas-saħħa tal-annimali fir-rigward tal-istomatite vesikulari għandhom jiġu emendati filwaqt li jitqiesu l-istandards internazzjonali għall-ittestjar tas-saħħa stabbiliti fil-Manwal ta’ Testijiet Dijanjostiċi u Vaċċini għall-Annimali Terrestri (7).
(10)
Sabiex ikomplu jitnaqqsu l-piżijiet amministrattivi, minħabba li hija marbuta mar-rekwiżiti żootekniċi u mhijiex rilevanti għaċ-ċertifikazzjoni tal-kundizzjonijiet tas-saħħa tal-annimali, huwa xieraq li titħassar l-informazzjoni dwar ir-razza mill-punt I.31. tal-Parti I tal-mudell taċ-ċertifikati tas-saħħa stipulat fid-Deċiżjoni 2010/470/UE u l-punt I.28. tal-Parti I tal-mudell taċ-ċertifikati tas-saħħa stipulat fid-Deċiżjoni 2010/471/UE.
(11)
Id-Deċiżjonijiet 2010/470/UE u 2010/471/UE għandhom għalhekk jiġu emendati skont dan.
(12)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DIN ID-DEĊIŻJONI:
Artikolu 1
Emendi fid-Deċiżjoni 2010/470/UE
Id-Deċiżjoni 2010/470/UE hija emendata kif ġej:
(1)
L-Artikoli 2 u 3 jinbidlu b’dan li ġej:
“Artikolu 2
Kummerċ fis-semen ta’ annimali mill-ispeċi ekwina
Ċertifikat tas-saħħa skont wieħed mill-mudelli li ġejjin stipulati fl-Anness I għandu jakkumpanja kunsinji tas-semen tal-annimali tal-ispeċi ekwina matul it-trasport minn Stat Membru għal ieħor:
(a)
il-mudell taċ-ċertifikat tas-saħħa IA għall-kummerċ fl-Unjoni fil-kunsinji tas-semen ta’ annimali tal-ispeċi ekwina miġbura wara t-30 ta’ Settembru 2014 skont id-Direttiva tal-Kunsill 92/65/KEE u mibgħuta minn ċentru approvat tal-ġbir tas-semen tal-oriġini tas-semen;
(b)
il-mudell taċ-ċertifikat tas-saħħa IB għall-kummerċ fl-Unjoni fl-istokkijiet tas-semen ta’ annimali tal-ispeċi ekwina miġbura, ipproċessati u maħżuna wara l-31 ta’ Awwissu 2010 u qabel l-1 ta’ Ottubru 2014 skont id-Direttiva tal-Kunsill 92/65/KEE u mibgħuta wara l-31 ta’ Awwissu 2010 minn ċentru approvat tal-ġbir tas-semen tal-oriġini tas-semen;
(c)
il-mudell taċ-ċertifikat tas-saħħa IC għall-kummerċ fl-Unjoni fl-istokkijiet tas-semen ta’ annimali tal-ispeċi ekwina miġbura, ipproċessati u maħżuna skont id-Direttiva tal-Kunsill 92/65/KEE qabel l-1 ta’ Settembru 2010 u mibgħuta wara l-31 ta’ Awwissu 2010 minn ċentru approvat tal-ġbir tas-semen tal-oriġini tas-semen;
(d)
il-mudell taċ-ċertifikat tas-saħħa ID għall-kummerċ fl-Unjoni fil-kunsinji ta’:
(i)
semen ta’ annimali tal-ispeċi ekwina miġbur, ipproċessat u maħżun skont id-Direttiva 92/65/KEE wara t-30 ta’ Settembru 2014 u mibgħut minn ċentru ta’ ħażna tas-semen approvat;
(ii)
stokkijiet ta’ semen tal-annimali tal-ispeċi ekwina miġbura, ipproċessati u maħżuna skont id-Direttiva 92/65/KEE:
-
wara l-31 ta’ Awwissu 2010 u qabel l-1 ta’ Ottubru 2014; jew
-
qabel l-1 ta’ Settembru 2010;
u mibgħuta wara l-31 ta’ Awwissu 2010 minn ċentru ta’ ħażna tas-semen approvat.
Artikolu 3
Kummerċ fl-ova u l-embrijuni ta’ annimali tal-ispeċi ekwina
Ċertifikat tas-saħħa skont wieħed mill-mudelli li ġejjin stipulati fl-Anness II għandu jakkumpanja kunsinji ta’ ova u embrijuni ta’ annimali tal-ispeċi ekwina matul it-trasport minn Stat Membru għal ieħor:
(a)
il-mudell taċ-ċertifikat tas-saħħa IIA għall-kummerċ fl-Unjoni fil-kunsinji ta’ ova u embrijuni ta’ annimali tal-ispeċi ekwina miġbura jew prodotti wara t-30 ta’ Settembru 2014 skont id-Direttiva 92/65/KEE u mibgħuta minn tim approvat tal-ġbir jew tal-produzzjoni ta’ embrijuni tal-oriġini tal-ova jew l-embrijuni;
(b)
il-mudell taċ-ċertifikat tas-saħħa IIB għall-kummerċ fl-Unjoni f’kunsinji ta’ stokkijiet ta’ ova u embrijuni ta’ annimali tal-ispeċi ekwina miġbura, ipproċessati u maħżuna skont id-Direttiva 92/65/KEE wara l-31 ta’ Awwissu 2010 u qabel l-1 ta’ Ottubru 2014 u mibgħuta wara l-31 ta’ Awwissu 2010 minn tim approvat tal-ġbir jew tal-produzzjoni ta’ embrijuni tal-oriġini tal-ova jew l-embrijuni;
(c)
il-mudell taċ-ċertifikat tas-saħħa IIC għall-kummerċ fl-Unjoni f’kunsinji ta’ stokkijiet ta’ ova u embrijuni ta’ annimali tal-ispeċi ekwina miġbura, ipproċessati u maħżuna skont id-Direttiva 92/65/KEE qabel l-1 ta’ Settembru 2010 u mibgħuta wara l-31 ta’ Awwissu 2010 minn tim approvat tal-ġbir ta’ embrijuni tal-oriġini tal-ova jew l-embrijuni.”
(2)
L-Annessi I u II jinbidlu bit-test stabbilit fl-Anness I ta’ din id-Deċiżjoni.
Artikolu 2
Emendi fid-Deċiżjoni 2010/471/UE
Id-Deċiżjoni 2010/471/UE hija emendata kif ġej:
(1)
Fl-Artikolu 2, il-punt (c) jinbidel b’dan li ġej:
“(c)
jkunu akkumpanjati minn ċertifikat tas-saħħa mfassal skont wieħed minn dawn il-mudelli li ġejjin stabbiliti fil-Parti 2 tal-Anness I; u li jimtela skont in-noti ta’ spjegazzjoni stabbiliti fil-Parti 1 ta’ dan l-Anness:
(i)
MUDELL 1 - Il-mudell taċ-ċertifikat tas-saħħa għall-importazzjonijiet ta’ kunsinji tas-semen ta’ annimali tal-ispeċi ekwina miġbura wara t-30 ta’ Settembru 2014 skont id-Direttiva tal-Kunsill 92/65/KEE u mibgħuta minn ċentru approvat tal-ġbir tas-semen tal-oriġini tas-semen;
(ii)
MUDELL 2 - Il-mudell taċ-ċertifikat tas-saħħa għall-importazzjonijiet ta’ kunsinji ta’ stokkijiet tas-semen ta’ annimali tal-ispeċi ekwina miġbura, ipproċessati u maħżuna wara l-31 ta’ Awwissu 2010 u qabel l-1 ta’ Ottubru 2014 skont id-Direttiva tal-Kunsill 92/65/KEE u mibgħuta wara l-31 ta’ Awwissu 2010 minn ċentru approvat tal-ġbir tas-semen tal-oriġini tas-semen;
(iii)
MUDELL 3 - Il-mudell taċ-ċertifikat tas-saħħa għall-importazzjonijiet ta’ kunsinji ta’ stokkijiet tas-semen ta’ annimali tal-ispeċi ekwina miġbura, ipproċessati u maħżuna qabel l-1 ta’ Settembru 2010 skont id-Direttiva tal-Kunsill 92/65/KEE u mibgħuta wara l-31 ta’ Awwissu 2010 minn ċentru approvat tal-ġbir tas-semen tal-oriġini tas-semen;
(iv)
MUDELL 4 - Il-mudell ta’ ċertifikat tas-saħħa għall-importazzjonijiet ta’ kunsinji ta’:
-
semen ta’ annimali tal-ispeċi ekwina miġbur, ipproċessat u maħżun skont id-Direttiva 92/65/KEE wara t-30 ta’ Settembru 2014 u mibgħut minn ċentru ta’ ħażna tas-semen approvat;
-
stokkijiet ta’ semen tal-annimali tal-ispeċi ekwina miġbura, ipproċessati u maħżuna skont id- Direttiva 92/65/KEE:
a.
wara l-31 ta’ Awwissu 2010 u qabel l-1 ta’ Ottubru 2014; jew
b.
qabel l-1 ta’ Settembru 2010;
u mibgħuta wara l-31 ta’ Awwissu 2010 minn ċentru ta’ ħażna tas-semen approvat.
Iżda, fejn hemm rekwiżiti speċifiċi stabbiliti dwar iċ-ċertifikazzjoni fi ftehimiet bilaterali bejn l-Unjoni Ewropea u pajjiżi terzi, dawn ir-rekwiżiti għandhom japplikaw.”
(2)
Fl-Artikolu 3, il-punt (c) jinbidel b’dan li ġej:
“(c)
jkunu akkumpanjati minn ċertifikat tas-saħħa mfassal skont wieħed minn dawn il-mudelli li ġejjin stabbiliti fil-Parti 2 tal-Anness II, u li jimtela skont in-noti ta’ spjegazzjoni stabbiliti fil-Parti 1 ta’ dak l-Anness:
(i)
MUDELL 1 - Il-mudell taċ-ċertifikat tas-saħħa għall-importazzjonijiet ta’ kunsinji ta’ ova u embrijuni ta’ annimali tal-ispeċi ekwina miġbura jew prodotti wara t-30 ta’ Settembru 2014 skont id-Direttiva 92/65/KEE u mibgħuta minn tim approvat tal-ġbir jew tal-produzzjoni ta’ embrijuni tal-oriġini tal-ova jew l-embrijuni;
(ii)
MUDELL 2 - Il-mudell taċ-ċertifikat tas-saħħa għall-importazzjonijiet ta’ kunsinji ta’ stokkijiet ta’ ova u embrijuni ta’ annimali tal-ispeċi ekwina miġbura, ipproċessati u maħżuna skont id-Direttiva 92/65/KEE wara l-31 ta’ Awwissu 2010 u qabel l-1 ta’ Ottubru 2014 u mibgħuta wara l-31 ta’ Awwissu 2010 minn tim approvat tal-ġbir jew tal-produzzjoni ta’ embrijuni tal-oriġini tal-ova jew l-embrijuni.
Iżda, fejn hemm rekwiżiti speċifiċi stabbiliti dwar iċ-ċertifikazzjoni fi ftehimiet bilaterali bejn l-Unjoni Ewropea u pajjiżi terzi, dawn ir-rekwiżiti għandhom japplikaw.”
(3)
L-Annessi I u II huma emendati skont l-Anness II ta’ din id-Deċiżjoni.
Artikolu 3
Destinatarji
Din id-Deċiżjoni hija indirizzata lill-Istati Membri.
Magħmul fi Brussell, is-6 ta’ Frar 2015.

Labels: 3
6